Κανονισμός Σχολείου | Γυμνάσιο Πέλλας\nΑρχική » Κανονισμός Σχολείου\nposted by admin on Παρ, 04/20/2012 - 13:48\nΕσωτερικός Κανονισμός Γυμνασίου Πέλλας\nΟ «Σχολικός κανονισμός» είναι το σύνολο των όρων και των κανόνων που αποτελούν προϋποθέσεις για να πραγματοποιείται ανενόχλητα, μεθοδικά και αποτελεσματικά το έργο του σχολείου.\nΟι όροι του αποβλέπουν στη διαμόρφωση ενός παιδαγωγικού και διδακτικού κλίματος το οποίο θα εξασφαλίζει τη συνεργασία των μελών της σχολικής κοινότητας, χωρίς εντάσεις, με αμοιβαίο σεβασμό, ανοχή και αναγνώριση. Το σχολείο μας επιδιώκει με όλα τα μέσα να καλλιεργήσει το πνεύμα του αυτοσεβασμού και αλληλοσεβασμού, όπως και το αίσθημα ευθύνης με σκοπό να διαμορφώσει χαρακτήρες ικανούς να συμπορευτούν με τους συνανθρώπους τους αρμονικά και δημιουργικά.\nΟ κανονισμός του Γυμνασίου Πέλλας στηρίζεται στις βασικές αρχές σχολικού κανονισμού που έχουν εκδοθεί από το Υπουργείο Παιδείας και στόχος του είναι να λειτουργήσει περισσότερο προληπτικά παρά κατασταλτικά.\nΟ παρόν κανονισμός σχεδιάστηκε και υλοποιήθηκε στα πλαίσια του Προγράμματος :\n« Αξιολόγηση του Εκπαιδευτικού Έργου - Διαδικασία Αυτοαξιολόγησης στη Σχολική Μονάδα »\nΟι μαθητές των Δημοτικών Σχολείων Πέλλας και Νέας Πέλλας εγγράφονται μετά την αποφοίτησή τους στο Γυμνάσιο Πέλλας. Όσοι μαθητές επιθυμούν να φοιτήσουν στο Μουσικό Γυμνάσιο, σε Τάξεις Ένταξης ή στο ΕΕΕΕΚ μετεγγράφονται το Σεπτέμβριο.\nΜετεγγραφές μαθητών μπορούν να γίνουν μετά από αίτηση του κηδεμόνα εάν διαπιστωθεί ότι συντρέχει ένας από τους παρακάτω λόγους:\nα) ο μαθητής μετακόμισε σε απόσταση τέτοια από το Σχολείο που κάνει δύσκολη τη φοίτησή του σ’ αυτό.\nβ) όταν ο μαθητής επιθυμεί να φοιτήσει σε σχολείο άλλης κατεύθυνσης ή σε τμήματα ένταξης\nγ) σε περίπτωση επιβολής ποινής αλλαγής σχολικού περιβάλλοντος.\nΟ κηδεμόνας του μαθητή υποβάλλει αίτηση στο Γυμνάσιο Πέλλας συνοδευόμενη από τα αποδεικτικά στοιχεία του λόγου της μετεγγραφής και η Διευθύντρια, μετά την έγκριση της μετεγγραφής αποστέλλει υπηρεσιακά στο Σχολείο μετεγγραφής το ατομικό δελτίο του μαθητή.\nΟι πάσης φύσεως μετεγγραφές διενεργούνται σύμφωνα με τις ισχύουσες διατάξεις μέχρι και την 31 Μαρτίου κάθε έτους.\nΓια ιδιαίτερα σημαντικούς λόγους που εκτιμώνται από τον Διευθυντή Δ/νσης Δ.Ε., στην αρμοδιότητα του οποίου υπάγεται το σχολείο στο οποίο θα πραγματοποιηθεί η μετεγγραφή, μπορούν να εγκρίνονται μετεγγραφές μαθητών μέχρι και 15 ημέρες πριν από την έναρξη των προαγωγικών και απολυτηρίων εξετάσεων περιόδου Μαΐου – Ιουνίου\nΗ φοίτηση είναι υποχρεωτική, εφόσον ο μαθητής δεν έχει υπερβεί το 16ο έτος της ηλικίας του. Όποιος έχει την επιμέλεια του προσώπου του ανηλίκου και παραλείπει την εγγραφή ή την εποπτεία του προς φοίτηση τιμωρείται σύμφωνα με το Άρθρο 458 του ποινικού κώδικα.\nΗ προαγωγή και η απόλυση των μαθητών εξαρτάται από την τακτική τους φοίτηση στο σχολείο και από την κατά τη διάρκεια του διδακτικού έτους επίδοσή τους.\nΗ τακτική φοίτηση ή απουσία των μαθητών από το σχολείο κατά τις ώρες λειτουργίας του αποτελούν τα κριτήρια για τον χαρακτηρισμό της φοίτησης τους ως επαρκούς ή ελλιπούς ή ανεπαρκούς\nΟι απουσίες μετρούνται μία για κάθε διδακτική ώρα\nΑπουσίες μαθητή από πολιτιστικές ή αθλητικές εκδηλώσεις, που πραγματοποιούνται στα πλαίσια του ωρολογίου προγράμματος του σχολείου, λογαριάζονται σαν απουσία από τα μαθήματα για ισάριθμες διδακτικές ώρες, η δε απουσία από ημερήσια εκδρομή ή περίπατο λογαριάζεται ως απουσία για ισάριθμες διδακτικές ώρες όσα και τα ωριαία μαθήματα, που δεν διδάχθηκαν κατά την ημέρα αυτή.\nΑπουσίες μαθητή λόγω συμμετοχής σε επίσημες αθλητικές ή άλλες εκδηλώσεις που πιστοποιούνται από δημόσια αρχή, καταχωρούνται αλλά δεν λαμβάνονται υπόψη.\nΌταν η εκδρομή πραγματοποιείται με χρήση μεταφορικού μέσου απαιτείται δήλωση του κηδεμόνα του μαθητή για τη συμμετοχή του στον περίπατο αυτό. Αν ο κηδεμόνας δεν συμφωνεί δεν καταχωρίζονται οι απουσίες στο μαθητή λόγω της μη συμμετοχής του στον περίπατο.\nΣτην περίπτωση που δεν πραγματοποιείται η διδασκαλία κάποιου μαθήματος, λόγω απουσίας του καθηγητή, οι απόντες μαθητές θα παίρνουν κανονικά τις απουσίες εφόσον η τάξη ή το τμήμα τους απασχολήθηκε από άλλο καθηγητή, υπό την προϋπόθεση, ότι ο καθηγητής που απασχολεί θα υπογράφει στην οικεία στήλη του ημερήσιου Δελτίου Απουσιών την παρατήρηση "απασχόληση"\nΓια την τακτική παρακολούθηση της φοίτησης του μαθητή ευθύνεται εξ ολοκλήρου ο κηδεμόνας του. Ο υπεύθυνος καθηγητής για την παρακολούθηση της φοίτησης των μαθητών -τμήματος ή τάξεως-, αφού ενημερώσει την Δ/ντρια του σχολείου, ότι ο μαθητής συμπλήρωσε ήδη τριάντα (30) απουσίες δικαιολογημένες ή αδικαιολόγητες, είναι υποχρεωμένος να ενημερώσει τον κηδεμόνα με ταχυδρομική επιστολή, η οποία στέλνεται με την μέριμνα του σχολείου.\nΟ κηδεμόνας κάθε μαθητή αφού παραλάβει την ενημερωτική επιστολή οφείλει να προσέρχεται στο σχολείο για να ενημερώνεται υπεύθυνα για τη φοίτηση του μαθητή.\nΟ κηδεμόνας κάθε μαθητή που απουσίασε για λόγους υγείας από το σχολείο περισσότερο από δύο ημέρες, είναι υποχρεωμένος να προσκομίσει ο ίδιος, το αργότερο μέσα δε 10 ημέρες από την επιστροφή του μαθητή στο σχολείο, βεβαίωση δημόσιου νοσηλευτικού ιδρύματος ή οποιουδήποτε ιδιώτη γιατρού, που να πιστοποιεί το είδος και την διάρκεια της ασθένειας.\nΗ βεβαίωση αυτή μπορεί να χρησιμεύσει ως δικαιολογητικό για τις αντίστοιχες απουσίες. Μετά την παραπάνω προθεσμία κανένα δικαιολογητικό δεν γίνεται δεκτό. Κάθε βεβαίωση υποβάλλεται με αίτηση και καταχωρίζεται στο πρωτόκολλο απαραιτήτως.\nΓια τη δικαιολόγηση απουσιών δύο ημερών, λόγω ασθενείας ή άλλων σοβαρών οικογενειακών λόγων, αρκεί ενυπόγραφο σημείωμα του κηδεμόνα που προσκομίζεται από τον ίδιο αποκλειστικά μέσα σε δέκα μέρες από την επιστροφή του μαθητή στο σχολείο.\nΑπουσίες μεμονωμένες ή συνεχείς μέρους του ημερησίου προγράμματος λειτουργίας του Σχολείου, μπορούν να δικαιολογηθούν μόνο αν πραγματοποιήθηκαν με την άδεια του Διευθυντή του σχολείου. Στη περίπτωση αυτή η Διευθυντρια του σχολείου κάνει σχετική παρατήρηση στο ημερήσιο δελτίο απουσιών της τάξεως ή του τμήματος.\nΌταν η φοίτηση χαρακτηρίζεται ελλιπής, οι μαθητές παραπέμπονται σε συμπληρωματική εξέταση το Σεπτέμβριο.\nα)Όταν πραγματοποιούνται χωρίς την άδεια της Διευθύντριας του σχολείου σε ώρες του ημερησίου προγράμματος λειτουργίας του σχολείου, μεμονωμένες ή συνεχείς.\nβ)Όταν οφείλονται σε ομαδική απομάκρυνση των μαθητών από το σχολείο.\nΤα δικαιολογητικά γενικώς δε δεσμεύουν το Σύλλογο, όταν υπάρχουν συγκεκριμένοι λόγοι ή πράξεις που αποδεικνύουν ότι οι προβαλλόμενοι λόγοι δεν είναι αληθινοί.\n1. Η φοίτηση των μαθητών χαρακτηρίζεται ως επαρκής, ή ελλιπής ή ανεπαρκής με βάση το γενικό σύνολο των απουσιών, που σημειώθηκαν κατά τη διάρκεια του διδακτικού έτους.\nα) το σύνολο των απουσιών δεν υπερβαίνει τις 64.\nβ) το σύνολο των απουσιών δεν υπερβαίνει τις 114, από τις οποίες οι πάνω από τις 64 είναι δικαιολογημένες ή οφείλονται σε ασθένεια.\nγ) ο σύλλογος κατ΄ εξαίρεση μπορεί να δικαιολογήσει πάνω από 114 έως 164 εφόσον οι πάνω από τις 64 είναι όλες δικαιολογημένες ή οφείλονται σε ασθένεια και ο μέσος όρος της προφορικής βαθμολογίας είναι τουλάχιστον 15.\nα) Πάνω από 114 απουσίες και όχι περισσότερες από 164, από τις οποίες όλες οι πάνω από τις 64 είναι δικαιολογημένες ή οφείλονται σε ασθένεια με μέσο όρο προφορικής βαθμολογίας κάτω από το 15.\nβ) Ο σύλλογος με πράξη του τις πάνω από 164 απουσίες και όχι περισσότερες από 214 από τις οποίες όλες οι πάνω από 64 είναι δικαιολογημένες οι οφείλονται σε ασθένεια με επίδοση προφορικής βαθμολογίας πάνω από 15. Οι μαθητές της ελλιπούς φοίτησης παραπέμπονται σε ολική εξέταση το Σεπτέμβριο.\n- Η φοίτηση μαθητή που σημείωσε πάνω από 64 απουσίες και δεν εμπίπτει σε καμία από τις παραπάνω περιπτώσεις. Ο μαθητής της ανεπαρκούς φοίτησης είναι υποχρεωμένος να επαναλάβει την τάξη .\nΗ συμπεριφορά του μαθητή της δευτεροβάθμιας εκπαίδευσης, που εκδηλώνεται με οποιοδήποτε τρόπο μέσα και έξω από το σχολείο, στα πλαίσια Σχολικών Δραστηριοτήτων, συνιστά τη διαγωγή του. Αυτή χαρακτηρίζεται κατά την λήξη του διδακτικού έτους (30 Ιουνίου). Ο χαρακτηρισμός της διαγωγής είναι αποκλειστικά μέσο διαπαιδαγωγήσεως και γίνεται ανάλογα με τη συμπεριφορά που επέδειξε ο μαθητής σε όλη τη διάρκεια της χρονιάς. Χαρακτηρίζεται κατά σειρά " Κοσμιότατη", "Κοσμία" ή «Επίμεμπτη».\nΟι σχολικές κυρώσεις αποτελούν μέσο διαπαιδαγωγήσεως των μαθητών. Αποβλέπουν στην εξασφάλιση της ομαλής λειτουργίας του σχολείου. Όταν ο μαθητής με συγκεκριμένη πράξη ή παράλειψη διαταράσσει την ομαλή λειτουργία του σχολείου επιβάλλεται κύρωση.\nΕίδη των κυρώσεων :\nα) παρατήρηση (προειδοποίηση του μαθητή, ότι την επόμενη φορά θα έχει σοβαρότερη ποινή, είναι η ελαφρότερη των κυρώσεων και δεν καταχωρίζεται στα οικεία βιβλία του σχολείου.)\nβ) επίπληξη (καταχωρίζεται στο βιβλίο επιβολής κυρώσεων του σχολείου, εφ` όσον το κρίνει αναγκαίο αυτός που την επιβάλλει)\nΌλες οι επόμενες κυρώσεις, καταχωρίζονται στο βιβλίο επιβολής κυρώσεων του σχολείου και στο ατομικό δελτίο του μαθητή.\nδ) αποβολή από τα μαθήματα μέχρι 3 ημέρες\nε) αποβολή από τα μαθήματα μέχρι 5 ημέρες και τέλος\nΤις κυρώσεις α΄, β΄, γ΄ μπορεί να τις επιβάλλει ο διδάσκων καθηγητής.\nΤις κυρώσεις α΄, β΄, γ΄, δ΄ μπορεί να τις επιβάλλει η Διευθύντρια του σχολείου\nΣυμβούλιο που αποτελείται από τη Διευθύντρια του σχολείου ως πρόεδρο και τους διδάσκοντες καθηγητές στην τάξη του μαθητή ως μέλη, μπορεί να επιβάλλει τις κυρώσεις α΄, β΄, γ΄, δ΄, ε΄.\nΤην στ΄ κύρωση μπορεί να επιβάλλει μόνο η ολομέλεια του συλλόγου των διδασκόντων του σχολείου.\nΟι γονείς των μαθητών που αποβάλλονται ενημερώνονται από το διευθυντή και μπορούν να παραλάβουν τον μαθητή από το σχολείο. Ο μαθητής μπορεί εναλλακτικά να παραμείνει στο σχολείο κατά τις ώρες διδασκαλίας των μαθημάτων, απασχολούμενος από το Διευθυντή του σχολείου.\nΔεν επιτρέπεται η επιβολή οποιασδήποτε μορφής σωματικής τιμωρίας σε μαθητές.\nΟ πρόεδρος της μαθητικής κοινότητας καθώς και το προεδρείο του μαθητικού συμβουλίου του σχολείου παραβρίσκονται στις συνεδριάσεις του συλλόγου των καθηγητών με δικαίωμα λόγου σε κάθε περίπτωση που συζητούνται στο σύλλογο των καθηγητών πειθαρχικά θέματα και αποχωρούν κατά την ώρα της διάσκεψης και ψηφοφορίας.\nΣε περίπτωση που διαπιστωθεί σοβαρή παραβατική συμπεριφορά ζητείται η βοήθεια επιτρόπου ανηλίκων.\n1. Στους μαθητές με γενικό βαθμό ετησίας προόδου "άριστα" και διαγωγή "κοσμιότατη" απονέμεται, με απόφαση του Συλλόγου των διδασκόντων, "αριστείο προόδου".\n2. Στον πρώτο μαθητή κάθε τμήματος με τουλάχιστον γενικό ετήσιο βαθμό "πολύ καλά" και με διαγωγή "κοσμιότατη" απονέμεται, με απόφαση του Συλλόγου των διδασκόντων, "Βραβείο Προόδου". Σε περιπτώσεις ισοβαθμίας απονέμεται και στους ισοβαθμήσαντες "Βραβείο Προόδου".\n3. Για πράξεις αυτοθυσίας ή αλληλεγγύης, απονέμεται, με απόφαση του Συλλόγου των διδασκόντων, δημόσιος έπαινος μπροστά στο σύνολο των μαθητών και των διδασκόντων καθηγητών.\nΜαθητής που αντιγράφει σε κάποια γραπτή δοκιμασία από βιβλίο, σημειώσεις ή γραπτό άλλου συμμαθητή του βαθμολογείται με τον βαθμό << 1>> και προσαρτούνται στο γραπτό του τα στοιχεία από τα οποία αντέγραψε και υπογράφει ο επιτηρητής καθηγητής.\n1. Η Διευθύντρια έχει τη γενική ευθύνη για την ομαλή λειτουργία του σχολείου. Έχει τόσο την παιδαγωγική ευθύνη, τη διαμόρφωση δηλαδή θετικού κλίματος στο σχολείο για την αρμονική συνεργασία όλων των μελών της σχολικής κοινότητας, όσο την ευθύνη για τα διοικητικά θέματα που σχετίζονται με την εύρυθμη λειτουργία του σχολείου. Στο έργο του βοηθείται από όλο το διδακτικό προσωπικό του σχολείου.\n2. Η Διευθύντρια παραμένει στο σχολείο όλες τις εργάσιμες ώρες. Όταν απουσιάζει αντικαθίσταται από τον Αναπληρωτή Διευθυντή και σε περίπτωση που και αυτός απουσιάζει από τον αρχαιότερο σε υπηρεσία διδάσκοντα.\n3. Εκπροσωπεί το σχολείο στις σχέσεις του με την Πολιτεία, το Υπουργείο, τη Σχολική Επιτροπή, το Σύλλογο Γονέων, άλλα εκπαιδευτικά Ιδρύματα, την Εκκλησία και γενικά με τρίτους. Σε κάθε περίπτωση ενεργεί στα πλαίσια των οδηγιών του Υπουργείου και του Διευθυντή Δευτεροβάθμιας Εκπαίδευσης.\n4. Έχει την ευθύνη για όλα τα έντυπα που εκδίδει το σχολείο.\n5. Συνεργάζεται με το Σύλλογο Γονέων και μπορεί να μετέχει στις συνεδριάσεις του.\n6. Φροντίζει να αναπτυχθεί κλίμα αρμονικής συνεργασίας και αλληλοσεβασμού.\n7. Φροντίζει να καλύπτονται οι διδακτικές ώρες σε περίπτωση απουσίας εκπαιδευτικών, τροποποιώντας το ημερήσιο πρόγραμμα διδασκαλίας ή αναθέτοντας την κάλυψη του κενού σε διαθέσιμο εκπαιδευτικό.\n8. Συγκαλεί και συντονίζει τις συνεδριάσεις του Συλλόγου Διδασκόντων.\n9. Είναι υπεύθυνη για τη διεξαγωγή των σχολικών εορτών, εκδηλώσεων και διδακτικών επισκέψεων -εκδρομών – περιπάτων\n10. Σε συνεργασία με τους Σχολικούς Συμβούλους μεριμνά για την εξασφάλιση ευκαιριών επιμόρφωσης και επαγγελματικής εξέλιξης των διδασκόντων.\n11. Συνεργάζεται με τους Σχολικούς Συμβούλους ή το Διευθυντή Εκπαίδευσης για την αντιμετώπιση προβλημάτων που αντιμετωπίζει η σχολική μονάδα.\n12. Παρέχει πληροφορίες σε κάθε πολίτη που έχει έννομο συμφέρον, σύμφωνα με τις κείμενες διατάξεις.\nΚαθήκοντα και αρμοδιότητες εκπαιδευτικών – διδασκόντων\n1. Η ανάθεση των καθηκόντων στους εκπαιδευτικούς γίνεται με απόφαση του συλλόγου διδασκόντων, αφού ληφθούν υπόψη η ειδικότητά τους και οι ιδιαίτερες γνώσεις τους, ώστε η υπηρεσία που τους ανατίθεται να έχει τα προσδοκώμενα αποτελέσματα.\n2. Διδάσκουν τους μαθητές τα γνωστικά αντικείμενα σύμφωνα με το ισχύον πρόγραμμα σπουδών. Διαπαιδαγωγούν και εκπαιδεύουν τους μαθητές με βάση τους σκοπούς και τους στόχους της εκπαίδευσης.\n3. Προγραμματίζουν τη διδακτέα ύλη, συμμετέχουν στο γενικότερο προγραμματισμό δραστηριοτήτων της σχολικής μονάδας με βάση τις οδηγίες του Υπουργείου Παιδείας, Θρησκευμάτων και δια Βίου Μάθησης και των Σχολικών Συμβούλων.\n4. Οργανώνουν το μάθημα τους με κατάλληλες μεθόδους διδασκαλίας με βάση τις ανάγκες της κάθε τάξης και τις ιδιαιτερότητες του εκάστοτε γνωστικού αντικειμένου.\n5. Σέβονται την προσωπικότητα των μαθητών, συνεργάζονται και εμπνέουν δημοκρατική συμπεριφορά.\n6. Συμμετέχουν υποχρεωτικά στις συνεδριάσεις του συλλόγου διδασκόντων στις παιδαγωγικές συναντήσεις, στα σεμινάρια επιμόρφωσης και εκφράζουν τις παιδαγωγικές απόψεις τους.\n7. Αναλαμβάνουν εξωδιδακτικές εργασίες του σχολείου.\n8. Προσέρχονται στο σχολείο έγκαιρα πριν την έναρξη της διδασκαλίας των μαθημάτων με βάση το ωρολόγιο πρόγραμμα.\n9. Παρίστανται στο χώρο συγκέντρωσης των μαθητών κατά την έναρξη της λειτουργίας προσδίδοντας το αναγκαίο κύρος.\n10. Ενδιαφέρονται για τις συνθήκες ζωής των μαθητών στην οικογένεια τους και στο ευρύτερο κοινωνικό περιβάλλον.\n11. Ενθαρρύνουν και προωθούν τόσο στο μάθημα όσο και σε άλλες σχολικές δραστηριότητες την ενεργή συμμετοχή των μαθητών.\n12. Δεν απομακρύνουν τους μαθητές από την τάξη κατά την ώρα της διδασκαλίας χωρίς σημαντικό λόγο. Όταν συμβαίνει αυτό ενημερώνουν το διευθυντή.\n13. Παραμένουν στο σχολείο κατά τις εργάσιμες ώρες πέρα από το ωράριο διδασκαλίας ανάλογα με τις εξωδιδακτικές εργασίες τους.\n14. Έχουν την ευθύνη της επιτήρησης και της προστασίας των μαθητών και επιμελούνται την καθαριότητα των σχολικών χώρων και ότι άλλο σχετίζεται με την υγιεινή και την ασφάλεια τους.\n15. Είναι υπεύθυνοι για την επιτήρηση των μαθητών μέσα στην τάξη, εισέρχονται στην αίθουσα μαζί τους και εξέρχονται μετά την αποχώρηση αυτών.\n16. Μετέχουν στις επιτροπές που συγκροτούνται από τη Διευθύντρια, τους Διευθυντές Εκπαίδευσης ή τους Σχολικούς Συμβούλους.\n17. Καταγράφουν την διδασκόμενη ύλη στα αντίστοιχα βιβλία, ελέγχουν τις απουσίες των μαθητών και υπογράφουν το ημερήσιο δελτίο απουσιών.\n18. Αξιολογούν αντικειμενικά την πρόοδο και την επίδοση των μαθητών ενημερώνοντας σχετικά τους γονείς ή τους κηδεμόνες.\n19. Τηρούν εχεμύθεια σε ότι αφορά τις αποφάσεις του Συλλόγου Καθηγητών (συζητήσεις, εκτιμήσεις, επίδοση μαθητών, συμπεριφορά μαθητών, βαθμολογία, στοιχεία σχολείου).\n20. Οι εκπαιδευτικοί που διδάσκουν στο ίδιο τμήμα της ίδιας τάξης έχουν χώρο κοινής ευθύνης. Συνεργάζονται, προβληματίζονται και επιλέγουν τρόπους κοινής αντιμετώπισης φαινομένων επιλήψιμης συμπεριφοράς.\n21. Οι εκπαιδευτικοί του ίδιου κλάδου, επιδιώκουν συνεργασία και κοινή τακτική στα αντίστοιχα μαθήματα.\n22. Ανανεώνουν και εμπλουτίζουν τις γνώσεις τους σχετικά με τα γνωστικά αντικείμενα (επιμορφώσεις).\n23. Σε περίπτωση απουσίας τους από το σχολείο ενημερώνουν έγκαιρα τη Διευθύντρια.\n24. Αντικαθιστούν εκπαιδευτικό ο οποίος λείπει ή καλύπτουν κενό ή απασχολούν τους μαθητές.\n25. Οι εκπαιδευτικοί φροντίζουν να ολοκληρώνουν τη διδασκαλία των μαθημάτων τους, στην προβλεπόμενη διάρκεια της διδακτικής ώρας ώστε να μην συντομεύουν τη διάρκεια του διαλείμματος.\n26. Οι εκπαιδευτικοί που υπηρετούν σε περισσότερα από ένα σχολεία, στις ημέρες που πραγματοποιούνται σχολικές εκδηλώσεις και οι ημέρες αυτές δεν είναι επίσημες αργίες, παρευρίσκονται και παίρνουν μέρος στο σχολείο που διδάσκουν τις περισσότερες ώρες.\nΣυμπεριφορά μαθητών μέσα στην τάξη\nΤο περιβάλλον καθημερινής διαβίωσης αντανακλά στοιχεία της προσωπικότητάς, αλλά και με τη σειρά του επιδρά στην συναισθηματική καλλιέργεια του αναπτυσσόμενου ατόμου. Ο καθαρός χώρος των αιθουσών, των εργαστηρίων, της βιβλιοθήκης, των διαδρόμων, των χώρων υγιεινής και της αυλής του σχολείου διαμορφώνει τον περιβάλλοντα χώρο μέσα στον οποίο θα καλλιεργηθεί η ψυχή του μαθητή. Στον περιβάλλοντα χώρο ανήκει και η υλικοτεχνική υποδομή. Φθορές, ζημίες και κακή χρήση της περιουσίας του σχολείου εθίζουν τον μαθητή στην αντίληψη της απαξίωσης της δημόσιας περιουσίας.\n1. Οι μαθητές φροντίζουν να ρίχνουν τα χαρτιά και τις συσκευασίες μέσα στον κάδο σκουπιδιών που υπάρχει σε κάθε χώρο και όχι στο πάτωμα.\n2. Φροντίζουν να διατηρούν το θρανίο και το κάθισμά τους καθαρά από μελάνι και δεν τα χαράσσουν με αιχμηρά αντικείμενα.\n3. Στο διάλειμμα παίρνουν τα πανωφόρια και ότι άλλο χρειάζονται (χρήματα) και κατεβαίνουν στην αυλή για να ανανεωθεί ο αέρας της αίθουσας και οι τάξεις κλειδώνονται.\n4. Σε περίπτωση εμφανούς φθοράς ειδοποιούν τον καθηγητή της τρέχουσας ώρας ή τη διευθύντρια.\n5. Σε διαπιστωμένη φθορά τη δαπάνη αναλαμβάνει αυτός που την προκάλεσε.\nΓια να παραχθεί σοβαρό σχολικό έργο είτε στο γνωστικό είτε στο συναισθηματικό είτε στον ψυχοκινητικό τομέα της μάθησης, απαραίτητη είναι η τάξη, η ησυχία και το ήρεμο κλίμα μέσα στην αίθουσα διδασκαλίας.\n6. Οι μαθητές φροντίζουν να μπαίνουν στην τάξη έγκαιρα και δεν βγαίνουν πριν ακούσουν το κουδούνι της αποχώρησης.\n7. Με την είσοδο του καθηγητή στην τάξη σταματούν οι συζητήσεις προκειμένου να ξεκινήσει η διδασκαλία του μαθήματος.\n8. Ακούν με προσοχή χωρίς διακοπές και σχόλια τον μαθητή που έχει πάρει το λόγο.\n9. Δεν μεταφέρουν στην αίθουσα διδασκαλίας στερεά ή υγρά τρόφιμα αλλά ούτε και τσίχλες.\n10. Δεν σηκώνονται από τις θέσεις τους παρά μόνο αν το απαιτούν ειδικοί λόγοι διδασκαλίας του μαθήματος.\n11. Δεν βγαίνουν από την τάξη την ώρα του μαθήματος χωρίς την άδεια του διδάσκοντα.\n12. Φροντίζουν για τις προσωπικές τους ανάγκες (νερό, τουαλέτα…) στη διάρκεια του διαλλείματος ώστε να μη χρειάζεται να διακόπτεται το μάθημα.\n13. Μέσα στην αίθουσα διδασκαλίας αλλά και σε όλους τους χώρους του σχολείου συμπεριφέρονται με ευγένεια, χρησιμοποιώντας ανάλογο λεξιλόγιο και προσέχοντας να μην ασκούν λεκτική βία απέναντι στους συμμαθητές τους.\n14. Οι μαθητές υποβάλλονται σε ολιγόλεπτες γραπτές δοκιμασίες (τεστ) κατά τη διάρκεια των μαθημάτων όσες κρίνει ο εκπαιδευτικός ότι είναι αναγκαίες για την εξέταση του μαθήματος αλλά και για την βελτίωση της ικανότητας των μαθητών στις γραπτές εξετάσεις.\n15. Στα ωριαία διαγωνίσματα οι μαθητές που τελειώνουν παραμένουν στις θέσεις τους ήσυχα μέχρι την ώρα που θα χτυπήσει το κουδούνι. Δεν εξέρχονται από την αίθουσα γιατί εκείνη τη στιγμή μπορεί να μην υπάρχει δυνατότητα επιτήρησής τους στην αυλή ή στο κτίριο του σχολείου.\n16. Όταν αποβάλλεται μαθητής από την τάξη κατεβαίνει στο γραφείο της Διευθύντριας.\n17. Αποφεύγουν τις πράξεις που ίσως επιφέρουν τραυματισμό π.χ. δεν κάθονται στα παράθυρα, δεν κατεβαίνουν τη σκάλα χρησιμοποιώντας την κουπαστή ως τσουλήθρα, δεν σπρώχνονται ανεβοκατεβαίνοντας στις σκάλες, δεν παίζουν βίαια παιχνίδια στο διάλειμμα, δεν ακουμπούν στις τζαμαρίες του σχολείου.\n18. Οι μαθητές υποχρεούνται να επιδίδουν στους Γονείς τους τις γραπτές ανακοινώσεις που τους απευθύνει το Σχολείο προς ενημέρωσή τους.\n19. Ο απουσιολόγος μαθητής (ή ο αντικαταστάτης του) είναι προσωπικά υπεύθυνος για την τήρηση του καθημερινού δελτίου απουσιών και για τη μεταφορά στην τάξη του βιβλίου ύλης. Γι αυτό κανένας άλλος μαθητής δεν ασχολείται με τα βιβλία αυτά.\nΗ χρήση των κινητών τηλεφώνων στο χώρο του σχολείου έχει καταστρεπτικές συνέπειες στα κύτταρα του εγκεφάλου και δε συμβάλλει στη δημιουργία ήρεμου παιδαγωγικού κλίματος, διαλύει την τάξη, αποσπά την προσοχή των μαθητών κατά τη διάρκεια του μαθήματος και, ιδιαίτερα κατά την περίοδο των εξετάσεων, δημιουργεί προϋποθέσεις και υποψίες για δολίευσή τους.\n20. Το κινητό τηλέφωνο είναι άχρηστο στο χώρο του σχολείου. Σε περίπτωση που βρεθεί στα χέρια μαθητή το παίρνει ο καθηγητής και το παραλαμβάνει ο γονιός από τη Διευθύντρια.\n21. Αν χρειαστεί να επικοινωνήσουν με κάποιον αυτό θα γίνει από το τηλέφωνο του σχολείου.\n22. Η απαγόρευση της χρήσης των κινητών τηλεφώνων την ώρα του μαθήματος τηρείται από όλους. Εκπαιδευτικούς και μαθητές.\n23. Δεν αναρτούν σε προσωπικές ιστοσελίδες ή σε μέσα κοινωνικής δικτύωσης φωτογραφίες ή κείμενα που προσβάλουν τους συμμαθητές τους και γενικότερα τη σχολική ζωή.\nΣυμπεριφορά μαθητών εκτός τάξης\n1. Όλοι οι μαθητές παραβρίσκονται στον αύλειο χώρο του σχολείου, πριν το κουδούνι έναρξης.\n2. Όσοι μαθητές μετακινούνται με ποδήλατο από και προς το σχολείο οφείλουν για λόγους ασφαλείας να κλειδώνουν τα ποδήλατα τους μέσα στην αυλή.\n3. Πριν την έναρξη των μαθημάτων, οι μαθητές δεν μπαίνουν μέσα στις τάξεις.\n4. Με το κτύπημα του πρώτου κουδουνιού συγκεντρώνονται κατά τάξεις στο χώρο της προσευχής.\n5. Δεν δημιουργούν φασαρία και ακούν με προσοχή τις ανακοινώσεις της διεύθυνσης.\n6. Δεδομένου του δικαιώματος κάθε ανηλίκου να έχει τις δικές του θρησκευτικές πεποιθήσεις και να επιλέγει σε ποιες λατρευτικές εκδηλώσεις θα συμμετέχει, δεν είναι υποχρεωτικός ο εκκλησιασμός ούτε και η συμμετοχή στην πρωινή προσευχή.\n7. Όσοι προσέρχονται στο σχολείο με καθυστέρηση μπαίνουν μέσα στην αυλή και όταν τελειώσει η προσευχή μπαίνουν στη γραμμή για να ακούσουν τις ανακοινώσεις.\n8. Όσοι καθυστερήσουν περισσότερο περνούν από το γραφείο της Διευθύντριας για να πάρουν τη σχετική άδεια εισόδου στην τάξη.\n9. Για τους μαθητές που αργούν πέραν της πρώτης ώρας και η απουσία δεν οφείλεται σε ασθένεια το σχολείο ενημερώνει τους γονείς τους.\n10. Η είσοδος των μαθητών στην τάξη γίνεται με την επίβλεψη των εφημερευόντων καθηγητών.\n11. Οι μαθητές δεν παραμένουν κατά τη διάρκεια του διαλείμματος στις τάξεις και στον όροφο.\n12. Υπακούν στις οδηγίες του εφημερεύοντος, ο οποίος επιβλέπει τους μαθητές για την ασφάλειά τους.\n13. Στο κυλικείο επιδεικνύουν κόσμια συμπεριφορά, κρατώντας τη σειρά και ζητώντας ευγενικά αυτό που θέλουν από το κυλικείο.\n14. Δεν συγκεντρώνονται μέσα στις τουαλέτες. Κρατούν τους κανόνες υγιεινής (χαρτί, καζανάκια, σαπούνι). Δεν ρίχνουν τις χειροπετσέτες στο πάτωμα. Δεν ενοχλούν τους υπόλοιπους συμμαθητές που χρησιμοποιούν εκείνη τη στιγμή την τουαλέτα.\n15. Δεν χρησιμοποιούν μπάλες στην αυλή για παιχνίδι χωρίς την άδεια του καθηγητή της γυμναστικής. Το ίδιο ισχύει σε περίπτωση που υπάρχει κενό που δε μπορεί να καλυφθεί από άλλον καθηγητή.\n16. Δεν βγαίνουν από την αυλή του σχολείου χωρίς την άδεια του εφημερεύοντα καθηγητή.\n17. Δεν στέκονται ούτε κάθονται πάνω στα κάγκελα της περίφραξης.\n18. Δεν ανεβαίνουν σε δένδρα.\n19. Δεν συνομιλούν κατά τη διάρκεια του διαλείμματος με εξωσχολικούς ούτε τους καλούν χωρίς άδεια στο σχολικό χώρο.\n20. Απαγορεύεται το κάπνισμα από τους μαθητές.\n21. Αποφεύγουν τη συνάθροιση στους πίσω χώρους του σχολείου οι οποίοι είναι βορινοί, κρύοι και χωρίς ηλιασμό.\n22. Διατηρούν την αυλή και τον γειτονικό αρχαιολογικό χώρο καθαρό από απορρίμματα.\n23. Πίνουν νερό χωρίς να καταβρέχουν τους συμμαθητές τους.\n24. Όταν χτυπήσει το κουδούνι δεν αργοπορούν την είσοδό τους στην τάξη.\n25. Αν υπάρχει κενό και δε μπορεί να καλυφθεί και υπάρχει υπεύθυνος στη σχολική βιβλιοθήκη μετά από την άδειά του απασχολούνται στο χώρο της.\n26. Δεν απομακρύνονται από το χώρο του σχολείου για κανένα λόγο. Σε περίπτωση μεγάλης ανάγκης ειδοποιούνται οι γονείς.\n27. Η συμμετοχή των μαθητών στο σχολικό πρόγραμμα των εκδηλώσεων ( επέτειοι, θεατρικές παραστάσεις, ομιλίες κ. ά.) αποτελεί αυτονόητη υποχρέωσή τους.\n28. Η συμμετοχή των μαθητών στις δραστηριότητες του σχολείου, που διεξάγονται εκτός σχολικού προγράμματος, πολιτιστικές, περιβαλλοντικές, αθλητικές και δραστηριότητες υγείας είναι προαιρετική. Ωστόσο οι δράσεις αυτές μπορούν να βοηθήσουν στην άσκηση των δεξιοτήτων τους, την ανάπτυξη ενδιαφερόντων και την εκδήλωση της δημιουργικότητας τους, συμβάλλοντας στην διαμόρφωση της προσωπικότητάς τους.\n29. Στους χώρους επισκέψεων όπως και στις εκδρομές τηρούν τους κανόνες ευπρέπειας προς όλους. Σ΄ αυτές τις περιπτώσεις επιβάλλεται η τήρηση των κανόνων καλής συμπεριφοράς, γιατί δεν εκπροσωπούν μόνο τον εαυτό τους αλλά και το σύνολο της σχολικής κοινότητας.\n1. Οι μαθητικές κοινότητες αποτελούν το χώρο για την ανάπτυξη της μαθητικής πρωτοβουλίας μέσα στο σχολείο, αποτελούν κύτταρο δημοκρατικής ζωής, όπου, με το διάλογο και τη συμμετοχή οι μαθητές με πνεύμα συνεργασίας, ασκούνται στη δημοκρατική διαδικασία και στη συμμετοχή τους στα κοινά, μελετώντας και προτείνοντας λύσεις για τα προβλήματα που τους αφορούν.\n2. Οι μαθητικές κοινότητες εκφράζουν τη θέληση των μαθητών για τη ζωή και τη λειτουργία του σχολείου. Οι μαθητές μέσα από τις μαθητικές κοινότητες εκφράζουν τις απόψεις τους και προτείνουν λύσεις στο σύλλογο των καθηγητών και τη διεύθυνση για τα προβλήματα του σχολείου.\n3. Στις συνεδριάσεις του συλλόγου των καθηγητών, όταν συζητιούνται πολιτιστικές, αθλητικές και γενικά μαθητικές δραστηριότητες (πχ. συγκρότηση βιβλιοθήκης, μορφωτικές επισκέψεις και εκδρομές, διοργάνωση σχολικών εορτών, δημιουργία και συντήρηση σχολικού μουσείου κλπ) συμμετέχει με δικαίωμα λόγου, το προεδρείο του μαθητικού συμβουλίου του σχολείου\nα) Η Γενική Συνέλευση β) Τα 5μελή Συμβούλια των τάξεων και γ) το 15μελές Μαθητικό Συμβούλιο του σχολείου.\nΘέματα σχετικά με τους Γονείς και Κηδεμόνες\n3. Κάθε φορά που δημιουργείται ένα θέμα το οποίο σχετίζεται με ένα συγκεκριμένο μαθητή και πρόκειται να απασχολήσει το σχολείο, ενημερώνεται σχετικά ο Γονέας - Κηδεμόνας, ο οποίος με τη σειρά του οφείλει να συνεργαστεί με το σχολείο.\n4. Οι μαθητές οφείλουν να προσέρχονται στο σχολείο ντυμένοι κόσμια και ευπρεπώς. Επειδή τα όρια για την κόσμια και ευπρεπή εμφάνιση των μαθητών, είναι δυσδιάκριτα, κάθε μαθητής ανάλογα με την προσωπικότητά του μπορεί να τα προσδιορίσει με σαφήνεια και πάντα σε σχέση με τον ίδιο και το σύνολο των συμμαθητών του. Υπάρχουν βέβαια ακραίες περιπτώσεις οι οποίες είναι προφανείς. Σ' αυτές τις περιπτώσεις η κοινότητα της τάξης με το Σύμβουλο καθηγητή και σε συνεργασία με τους γονείς μπορεί και είναι υποχρεωμένη να παρέμβει.\n5. Για τη συμμετοχή του μαθητή σε ορισμένες σχολικές εκδηλώσεις είναι απαραίτητο να υπάρχει έγκριση του κηδεμόνα, όπως ορίζεται από την κείμενη νομοθεσία. Επίσης το σχολείο μπορεί να ζητήσει τη γνώμη ή την έγκριση του Γονέα - Κηδεμόνα για κάποιες άλλες εκδηλώσεις, για τις οποίες δεν υπάρχει σχετική πρόβλεψη.\n6. Οι γονείς και οι κηδεμόνες είναι υποχρεωμένοι να προσκομίσουν, όταν τους ζητηθεί το υπό του νόμου προβλεπόμενο ιατρικό δελτίο του μαθητή, συμπληρωμένο από τον οικογενειακό γιατρό τους, και να ενημερώσουν την Διεύθυνση του σχολείου για τυχόν ειδικά προβλήματα υγείας των παιδιών τους.\n7. Ο Γονέας - Κηδεμόνας δικαιούται να έχει πλήρη και υπεύθυνη ενημέρωση για το μαθητή, αλλά οφείλει και ο ίδιος να ενημερώνει το σχολείο για θέματα που μπορεί να επηρεάζουν την επίδοση ή τη συμπεριφορά του μαθητή στο σχολείο.\nΟ Σύλλογος Γονέων και Κηδεμόνων αποτελεί τη συλλογική έκφραση της άποψης των Γονέων και Κηδεμόνων των μαθητών. Το σχολείο χρειάζεται και επιδιώκει τη συνεργασία του Συλλόγου για την προαγωγή του σχολικού έργου. Είναι προφανές ότι το εκπαιδευτικό έργο ανήκει στην αρμοδιότητα και ευθύνη των εκπαιδευτικών, του Συλλόγου των καθηγητών και της Διευθύντριας του σχολείου. Τα θέματα όμως της παιδαγωγικής λειτουργίας, των ενδοσχολικών και εξωσχολικών εκδηλώσεων και το γενικότερο κλίμα στο σχολικό χώρο επηρεάζονται από την καλή συνεργασία των εκπαιδευτικών και του Συλλόγου Γονέων και Κηδεμόνων.\n1. Στο Γυμνάσιο λειτουργεί σχολικό κυλικείο με μίσθωση.\n2. Με απόφαση της Σχολικής Επιτροπής της Δευτεροβάθμιας Εκπαίδευσης του Δήμου Πέλλας συγκροτείται Επιτροπή Ελέγχου του σχολικού κυλικείου.\n3. Οι μαθητές επιτρέπεται να καταναλώνουν μόνο τρόφιμα από το σχολικό κυλικείο ή ότι έχουν φέρει από το σπίτι τους, διότι μόνο αυτά υπόκεινται σε έλεγχο από το σχολείο ή τους γονείς.\n1. Δεν επιτρέπεται η είσοδος στο σχολείο σε κανένα πρόσωπο που δεν έχει σχέση με τη σχολική ζωή, ειδική άδεια από το Υπουργείο ή από το Διευθυντή Δευτεροβάθμιας Εκπαίδευσης.\n2. Δεν επιτρέπονται στο σχολικό χώρο εμβλήματα ή διακριτικά των πολιτικών κομμάτων.\nΌλα τα παραπάνω έχουν συναποφασιστεί με γνώμονα την εύρυθμη και ασφαλή λειτουργία του Σχολείου κατά τις ώρες λειτουργίας του είτε στους χώρους του συγκροτήματος είτε σε δραστηριότητες εκτός αυτού.\nΟ σχολικός κανονισμός μπορεί να αναθεωρείται από τη Σχολική Κοινότητα, ακολουθώντας τις αλλαγές των αναγκών, των κοινωνικών αντιλήψεων και των προτεραιοτήτων του σχολείου\nΟ παρών κανονισμός τίθεται σε εφαρμογή από τη σχολική χρονιά 2012-2013, αναρτάται στην ιστοσελίδα του σχολείου και συζητείται με τους μαθητές στην έναρξη κάθε σχολικής χρονιάς.


Tα λάθη που κάνεις το πρωί αφού ξυπνήσεις\nΆν είσαι σαν κι εμάς, τότε το πρωί δεν θα έχεις πολύ χρόνο στη διάθεση σου. Ωστόσο, σε αυτό το μικρό χρονικό διάστημα, έχεις αρκετές ευκαιρίες …\nΆν είσαι σαν κι εμάς, τότε το πρωί δεν θα έχεις πολύ χρόνο στη διάθεση σου. Ωστόσο, σε αυτό το μικρό χρονικό διάστημα, έχεις αρκετές ευκαιρίες να χαλάσεις την υπόλοιπη μέρα σου. Δες τι κάνεις λάθος και ξεκίνα τη μέρα σου μόνο με καλή διάθεση (ακόμα κι αν δεν ξύπνησες καλά).\nΝαι, νιώθεις υπέροχα το καυτό νερό στο κουρασμένο σου σώμα, αυτό όμως μπορεί να σε επαναφέρει στη χώρα των ονείρων. Η ζέστη λέει στο νευρικό σου σύστημα ότι είναι ώρα για να χαλαρώσουν οι μύες σου και στην καρδιά σου να ρίξει τους ρυθμούς, οπότε μπορεί να αρχίσεις να νιώθεις ήρεμος και νυσταγμένος, λέει ο ψυχίατρος Jared Heathman, MD.\nΑν θέλεις να νιώσεις πιο ξύπνιος, κάνε ένα γρήγορο παγωμένο ντους. Ναι, δεν ακούγεται υπέροχο. Θα απελευθερώσει όμως αδρεναλίνη, την ορμόνη που σε κινητοποιεί, λέει ο Heathman.\nΘα παραμείνεις χορτάτος για περισσότερες ώρες – κάτι που με τον καιρό θα σε βοηθήσει να φτάσεις στο επιθυμητό σου βάρος.\nΤσεκάρεις τα επαγγελματικά σου e-mail αμέσως μόλις ξυπνήσεις\nΒουρτσίζεις τα δόντια σου αμέσως μετά το φαγητό


Selena Gomez και Taylor Swift: μια πραγματική φιλία! - CozyVibe\nHome / Lifestyle / Celebrities / Selena Gomez και Taylor Swift: μια πραγματική φιλία!\nSelena Gomez και Taylor Swift: μια πραγματική φιλία!\nΠοιος διάσημος τους έφερε κοντά:\nΤον αληθινό λόγο, που τις έφερε κοντά, με αποτέλεσμα να δημιουργηθεί μια πραγματική φιλία, που κρατάει ως σήμερα, αποκάλυψε η Selena Gomez σε συνέντευξή της σε ραδιόφωνο\nΓια την ακρίβεια, οι λόγοι ήταν δύο και ακούνε στο όνομα Jonas Brothers! Όπως είπε συγκεκριμένα η Gomez: “Βασικά βγαίναμε με τους Jonas Brothers ταυτόχρονα! Η Taylor ήταν το κορίτσι με τα μακριά σγουρά μαλλιά, τα πολλά βραχιόλια και τις καουμπόικες μπότες και μου έκανε κατευθείαν εντύπωση και κολλήσαμε αμέσως!”\nΌλη αυτή η ιστορία εκτυλίχθηκε σχεδόν μια δεκαετία πίσω, όταν η Selena έβγαινε με τον Nick και η Taylor Swift με τον Joe Jonas, για τον οποίο έγραψε, μάλιστα, μετά τον χωρισμό τους το τραγούδι “Forever and Always.\n“Η φιλία μας ήταν το καλύτερο πράγμα, που βγήκε από αυτές τις σχέσεις” αστειεύτηκε η Gomez-που ανακυρήχθηκε “Γυναίκα της Χρονιάς” από το Billboard-προσθέτοντας “Οι Jonas Brothers eίναι υπέροχοι, κατά τα άλλα. Είμαστε όλοι φίλοι τώρα. Ήμασταν νέοι τότε. Καταλαβαίνετε”.


Ο αδέκαστος Άδωνις Γεωργιάδης ευαγγελίζεται ένα σύστημα υγείας για όλους τους Έλληνες. Υπολογίζει όμως χωρίς τις τσέπες των ασφαλισμένων, που καθημερινά πλήττονται από τις πολιτικές και τα μέτρα της τρόικας τα οποία ο ίδιος θεσμοθετεί και υπερασπίζεται σθεναρά ως άλλος... εκτελεστής της δημόσιας υγείας.\nΕίναι ενδεικτικό ότι, σύμφωνα με έρευνα της Εθνικής Σχολής Δημόσιας Υγείας (ΕΣΔΥ), οκτώ στους δέκα Έλληνες αναγκάζονται να στερηθούν είδη πρώτης ανάγκης, για να συνεχίσουν να λαμβάνουν το απαραίτητο σκεύασμά τους. Χαρακτηριστικό είναι, επίσης, ότι οδήγησαν 4 στους 10 Έλληνες να κόψουν από τρόφιμα, για τη θεραπεία τους.\nΚαι να φανταστεί κανείς ότι ο παντογνώστης Άδωνις ξεχνά πως, με βάση τις επιστημονικές έρευνες, αν οι ασθενείς μπορούν να ρυθμίζουν τις ασθένειές τους, όπως για παράδειγμα την υπέρταση ή το διαβήτη, το σύστημα υγείας μακροπρόθεσμα θα έχει εξοικονόμηση πόρων. Αλλά προφανώς αυτό δεν αφορά τον Άδωνι Γεωργιάδη, αλλά τον επόμενο υπουργό Υγείας...\nΌπως προκύπτει από την ίδια έρευνα της ΕΣΔΥ, από το 2011 έως και το 2013 μειώθηκαν οι επισκέψεις για λόγους οικονομίας στις πρωτοβάθμιες υπηρεσίες υγείας σε ποσοστό 30%,\nενώ τα νοικοκυριά μείωσαν τα χρήματα που έδιναν για τις υπηρεσίες αυτές το ίδιο διάστημα κατά 50%. Γι' αυτό άλλωστε, 6 στους 10 ασθενείς αποδεικνύεται ότι αντιμετωπίζουν πλέον περιορισμούς στην πρόσβαση σε ιατροφαρμακευτική περίθαλψη, λόγω έλλειψης χρημάτων, που τους κάνει να... μεταχρονολογούν τις υγειονομικές τους ανάγκες.


ORPHANED LAND: “Mabool” (10th Anniversary Edition) - ROCKWAY\nHomeΚΡΙΤΙΚΕΣORPHANED LAND: “Mabool” (10th Anniversary Edition)\nSeptember 30, 2014 Δημήτρης Μαρσέλος ΚΡΙΤΙΚΕΣ Comments Off on ORPHANED LAND: “Mabool” (10th Anniversary Edition)\n10 χρόνια μετά την κυκλοφορία του σημαντικότερου album των Ισραηλινών (από τους λίγους που εξυμνούν την ειρήνη) Orphaned Land και η Century Media το φέρνει και πάλι σε εμάς σε remastered έκδοση.\nΗ αλήθεια είναι πως δεν καταλαβαίνω και μεγάλη διαφορά στον ήχο και κατά τη γνώμη μου και το πρώτο master τέλειο ήταν. Από κει και πέρα, το διαφορετικό είναι πως στο bonus disc εκτός από το “The Calm Before The Flood” ακουστικό live που υπήρχε στην έκδοση του 2004, υπάρχει τώρα και το ΕΡ “Ararat”, που περιέχει κάποια κομμάτια του “Mabool” σε demo μορφή, καθώς και την studio εκτέλεση της διασκευής στο “Mercy” των Paradise Lost.\nΤο “Mabool” δεν είναι ένα ακόμη metal album. Είναι η επιτομή του folk metal, συνδυάζοντας περίφημα την ανατολίτικη μουσική με την progressive δυτική, κάνοντας τους “ανοικτόμυαλους” φίλους να μαζεύουν τα σαγόνια τους.\nΒέβαια, αν δεν σου αρέσει ο αμανές και το σάζι, καλό θα ήταν να απομακρυνθείς για να μη χαλάσεις κάτι με τον εμετό σου. Εγώ από την άλλη σου προτείνω, να πάρεις δραμαμίνες, Vomex και Imodium και να το δοκιμάσεις. Δε χάνεις τίποτα, αλλά ίσως κερδίσεις εκατοντάδες. Μαλάκας είναι νομίζεις ο Steven Wilson (Porcupine Tree) που συνεργάστηκε μαζί τους.\nΕπίσης, το “Mabool” είναι μια concept ιστορία…\n“Πρόκειται για την ιστορία των τριών υιών του Θεού (αναφέρεται ως Επτά), τον Ιουδαϊσμό, τον Ισλαμισμό και τον Χριστιανισμό. Κάθε υιός είχε μία δύναμη. Ο πρώτος είχε τη μαγεία, συμβολιζόμενη από το Άστρο του Δαυίδ, ο δεύτερος είχε ισχύ, συμβολιζόμενη από την Ημισέληνο και ο τρίτος σοφία, συμβολιζόμενη από τον Σταυρό. Ο Πατέρας τους όμως τους είχε απαγορεύσει να επανενωθούν, φοβούμενος τις 3 δυνάμεις τους σε μία και εκείνοι αγνοώντας την επιθυμία του ενώθηκαν σε ένα αγγελικό σώμα, το οποίο ο Θεός εξόρισε στη Γη, όπου χωρίστηκε πάλι στα τρία. Από τότε οι 3 άγγελοι καταδικάζονται να πολεμούν μεταξύ τους για να κερδίσουν και πάλι την άνοδο τους στον Παράδεισο. Τελικά, οι Άγγελοι προσπαθούν να προειδοποιήσουν την ανθρωπότητα πως αν δεν σταματήσει να αμαρτάνει ένας μεγάλος κατακλυσμός θα την καταστρέψει.” (από το αφιέρωμα στους Orphaned Land).


Ο Κώστας Καραμανλής στην Νέα Υόρκη, το Σικάγο και το Τορόντο - 2002-05-29\nΗ Ελληνική ομογένεια προετοιμάζεται να υποδεχθεί τον Πρόεδρο της Νέας Δημοκρατίας Κώστα Καραμανλή στις Ηνωμένες Πολιτείες. Όπως μεταδίδει ο Γιώργος Μπίστης, από την Ελληνική Υπηρεσία της «Φωνής της Αμερικής», κ. Καραμανλής αναμένεται στη Νέα Υόρκη την ερχόμενη εβδομάδα και ειδικότερα την Πέμπτη 6 Ιουνίου, μετά από τις συναντήσεις που θα έχει στις Βρυξέλλες με τον Πρόεδρο της Ευρωπαϊκής Επιτροπής Ρομάνο Πρόντι και τον Πρόεδρο της Ευρωπαϊκής Συνέλευσης Βαλερί Ζισκάρ Ντ Εσταίν.\nΛίγο μετά την άφιξή του στην Νέα Υόρκη ο Πρόεδρος της Νέας Δημοκρατίας θα παραστεί σε δεξίωση που δίνει προς τιμήν του το Ωνάσειο Πολιτιστικό Κέντρο στον χώρο τελετών του Ολυμπιακού Ουρανοξύστη, στον οποίο στεγάζεται, στην περίφημη 5η Λεωφόρο. Την δεξίωση διοργάνωσε ο Γενικός Διευθυντής του Ιδρύματος Αλέξανδρος Ωνάσης-Νέας Υόρκης και τέως πρέσβης της Ελλάδας στις Ηνωμένες Πολιτείες Λουκάς Τσίλας.\nΤην επομένη ο κύριος Καραμανλής θα γίνει δεκτός από τον Αρχιεπίσκοπο Αμερικής κ. Δημήτριο και αργότερα θα επισκεφθεί το λεγόμενο «Σημείο Μηδέν», δηλαδή τον χώρο στον οποίο βρίσκονταν οι δίδυμοι πύργοι του Παγκόσμιου Κέντρου Εμπορίου, οι οποίοι κατέρρευσαν μετά τις τρομοκρατικές επιθέσεις της 11ης Σεπτεμβρίου. Το απόγευμα ο Πρόεδρος της Νέας Δημοκρατίας θα έχει την πρώτη του επαφή με την ομογένεια της Νέας Υόρκης προς την οποία και θα μιλήσει στο κέντρο ομογενειακών συγκεντρώσεων Κρύσταλ Πάλας της Αστόρια. Αμέσως μετά την ομιλία ο κύριος Καραμανλής θα παρακαθίσει σε δείπνο που παραθέτουν Ελληνοαμερικανοί παράγοντες στο Ελληνικό εστιατόριο Καρυάτιδες της Νέας Υόρκης.\nΤο Σάββατο ο πρόεδρος της Νέας Δημοκρατίας θα το περάσει στο Σικάγο, στο οποίο ζει και προοδεύει η δεύτερη, μετά την Νέα Υόρκη, μεγαλύτερη ομάδα Ελληνοαμερικανών και την Κυριακή θα πάει στο Τορόντο για επαφές μιας ημέρας με τον Μητροπολίτη παντός Καναδά και την εκεί Ελληνική κοινότητα. Στο Σικάγο ο κύριος Καραμανλής θα παραστεί σε εκδηλώσεις που προγραμματίζει προς τιμήν του το Συμβούλιο Αποδήμου Ελληνισμού, του οποίου προεδρεύει ο Ελληνοαμερικανός επιχειρηματίας Ανδρέας Άθενς. Στο Τορόντο ο Πρόεδρος της Νέας Δημοκρατίας εκτός του ότι θα μιλήσει στον ελληνισμό του Καναδά θα παραστεί επίσης και σε εορταστική λειτουργία που θα γίνει σε μια από τις Ελληνορθόδοξες εκκλησίες της πόλης. Η επταήμερη επίσκεψη του κυρίου Καραμανλή στην Αμερική θα ολοκληρωθεί στη Ουάσιγκτον. Το πλούσιο πρόγραμμα του στην Αμερικανική πρωτεύουσα καλύπτεται σε ξεχωριστή ανταπόκριση άλλης εκπομπής μας.


Κατηγορία 4 Σεπτεμβρίου, 2020\nΣΥΝΑΝΤΗΣΗ ΜΕΣΩ ΤΗΛΕΔΙΑΣΚΕΨΗΣ ΕΜΠΟΡΙΚΟΥ ΣΥΛΛΟΓΟΥ ΚΑΙ ΓΕΝΙΚΟΥ ΓΡΑΜΜΑΤΕΑ ΟΙΚΟΝΟΜΙΚΗΣ ΠΟΛΙΤΙΚΗΣ\nΟ Πρόεδρος , κ. Οντόπουλος Απόστολος και τα μέλη της Διοίκησης του Εμπορικού Συλλόγου Βόλου «βρέθηκαν» σε τηλεδιάσκεψη με τον Γενικό Γραμματέα Οικονομικής πολιτικής, κ Τριαντόπουλο Χρ., χθες ημέρα Πέμπτη 03 Σεπτεμβρίου 2020, προκειμένου να συζητηθούν θέματα που αφορούν τον εμπορικό κόσμο.\nΣτα πλαίσια μιας προοπτικής του εμπορίου και της αντιμετώπισης προβλημάτων που επιβαρύνουν την εμπορική κίνηση και λειτουργία των καταστημάτων κυμάνθηκε η συζήτηση με έμφαση στις επιπτώσεις των περιοριστικών μέτρων συνάθροισης ατόμων, που πλήττουν κυρίως τον κλάδο των ανθοπωλών και της οργάνωσης εκδηλώσεων. Επίσης, αναφέρθηκε η πτώση της αγοράς στον τομέα ένδυσης κι υπόδησης, ο οποίος παρά τις εκπτώσεις δεν είδε το τζίρο να ανεβαίνει. Ο Εμπορικός Σύλλογος Βόλου μετέφερε την εικόνα της αγοράς και τις έντονες ανησυχίες του για την εξέλιξη των χειρισμών ενόψει δεύτερου κύματος της πανδημίας. Τέλος, κατά τη διάρκεια της συζήτησης αιτήθηκε να παραταθεί το μέτρο «Μείωση ενοικίου των εμπορικών επιχειρήσεων» και να αναζητηθούν λύσεις για το έντονο πρόβλημα ελλείψεως της ρευστότητας στην αγορά.\nΟ Εμπορικός Σύλλογος Βόλου ευχαρίστησε τον κ. Τριαντόπουλο Χρ., ο οποίος αφουγκράστηκε και κατέγραψε τα προβλήματα της αγοράς και παρείχε τη θετική ανταπόκριση για ενέργειες που θα προωθήσουν το επιχειρηματικότητα και την εμπορική άνθηση.\nΠρόσκληση Γενικής Συνέλευσης Αρχαιρεσιών\nΟ Εμπορικός Σύλλογος Βόλου αποφάσισε και όρισε τις ημερομηνίες διεξαγωγής της Γενικής Συνέλευσης για τη διενέργεια αρχαιρεσιών.\nΚαλούνται λοιπόν τα μέλη του Εμπορικού Συλλόγου στο χώρο (ισόγειο κατάστημα) οδού , Σπ. Σπυρίδη 66, 38221 Βόλος.\nΣύμφωνα με το καταστατικό οι ημερομηνίες που ορίζονται για την διεξαγωγή της Γενικής Συνέλευσης είναι η Τρίτη 15 Σεπτεμβρίου ή η Τρίτη 22 Σεπτεμβρίου ή η Τρίτη 29 Σεπτεμβρίου 2020.\nΠρος αποφυγή ταλαιπωρίας και άσκοπων μετακινήσεων η Γενική Συνέλευση του Ε.Σ.Β. θα πραγματοποιηθεί ΤΕΛΙΚΑ την Τρίτη 29 Σεπτεμβρίου 2020 και ώρα 07:30 π.μ.\n« Ορισμός Εφορευτικής Επιτροπής Αρχαιρεσιών ΕΣΒ »\nΜετά την ολοκλήρωση της Γενικής Συνέλευσης θα διεξαχθεί η διαδικασία αρχαιρεσιών για την ανάδειξη Διοικητικού Συμβουλίου, Ελεγκτικής Επιτροπής και Αντιπροσώπων στην Ομοσπονδία Εμπορίου & Επιχειρηματικότητας Θεσσαλίας.\nΕΝΗΜΕΡΩΣΗ ΓΙΑ ΤΟ ΠΡΟΓΡΑΜΜΑ “ΓΕΦΥΡΑ”\nΟ Εμπορικός Σύλλογος Βόλου ενημερώνει τα μέλη του και τους ενδιαφερόμενους επαγγελματίες ότι πραγματοποιείται σε δανειολήπτες το πρόγραμμα “Γέφυρα“.\nΣχετικά με το πρόγραμμα αναφέρονται τα εξής:\nΞεκίνησε στις 3 Αυγούστου 2020, η λειτουργία της ψηφιακής πλατφόρμας της Ειδικής Γραμματείας Διαχείρισης Ιδιωτικού Χρέους (ΕΓΔΙΧ) του Υπουργείου Οικονομικών, για την υποβολή αιτήσεων στο πρόγραμμα «Γέφυρα», το οποίο αφορά την επιδότηση δανείων με υποθήκη στην Α’ κατοικία όσων επλήγησαν από τις δυσμενείς επιπτώσεις της πανδημίας του κορωνοϊού. Οι δικαιούχοι του προγράμματος μπορούν να υποβάλουν ηλεκτρονικά αίτηση έως τις 30 Σεπτεμβρίου 2020 στην ψηφιακή πλατφόρμα της ΕΓΔΙΧ, www.keyd.gov.gr, μέσω μιας απλής και εύκολης για τον χρήστη διαδικασίας, χωρίς να χρειάζεται η συνυποβολή οποιουδήποτε δικαιολογητικού. Εφόσον πληρούν τις προϋποθέσεις, θα λάβουν την κρατική επιδότηση για συνολικά 9 μήνες.\nΗ συνεισφορά του Δημοσίου για την υποστήριξη των πληγέντων συμπολιτών μας που έχουν εξυπηρετούμενα δάνεια ή με καθυστέρηση έως 90 ημέρες, ανέρχεται στο 90% της μηνιαίας δόσης και μέχρι του ποσού των 600 ευρώ, ανά πιστωτή, για το 1ο τρίμηνο. Στο 2ο τρίμηνο η συνεισφορά ανέρχεται στο 80% της μηνιαίας δόσης και στο 3ο τρίμηνο στο 70%.\nΓια όσους έχουν μη εξυπηρετούμενα δάνεια ή με καθυστέρηση άνω των 90 ημερών, τα οποία δεν έχουν ακόμη καταγγελθεί, η συνεισφορά ανέρχεται στο 80% της μηνιαίας δόσης και μέχρι του ποσού των 500 ευρώ, ανά πιστωτή, για το 1ο τρίμηνο. Στο 2ο τρίμηνο η συνεισφορά ανέρχεται στο 70% της μηνιαίας δόσης και στο 3ο τρίμηνο στο 60%.\nΣτα μη εξυπηρετούμενα δάνεια ή δάνεια με καθυστέρηση άνω των 90 ημερών, τα οποία έχουν ήδη καταγγελθεί, η επιδότηση ανέρχεται στο 60% της μηνιαίας δόσης και μέχρι του ποσού των 300 ευρώ, ανά πιστωτή, για το 1ο τρίμηνο. Στο 2ο τρίμηνο η συνεισφορά ανέρχεται στο 50% της μηνιαίας δόσης και στο 3ο τρίμηνο στο 30%.\nΕπιλέξιμα θεωρούνται τα φυσικά πρόσωπα που έχουν είτε τα ίδια, είτε σύζυγος ή εξαρτώμενο μέλος, αποδεδειγμένα πληγεί και ενταχθεί στα ληφθέντα μέτρα στο πλαίσιο του κορωνοϊού.\nΠληγέντες από τον κορωνοϊό θεωρούνται -μεταξύ άλλων- ελεύθεροι επαγγελματίες και φυσικά πρόσωπα που ασκούν ατομική επιχειρηματική δραστηριότητα στους οποίους παρασχέθηκε οικονομική ενίσχυση (αρ.8 Π.Ν.Π.20-03-2020) ή είχαν μείωση εσόδων μεγαλύτερη ή ίση από 20% στο Β τρίμηνο του 2020 σε σχέση με το αντίστοιχο τρίμηνο του 2019, όσοι έλαβαν ενίσχυση με τη μορφή της επιστρεπτέας προκαταβολής ή μέσω του μηχανισμού “Συνεργασία”, εταίροι προσωπικών ή κεφαλαιουχικών εταιρειών των οποίων η λειτουργία έχει ανασταλεί υποχρεωτικά ή έχουν λάβει ενίσχυση (αρ.8 Π.Ν.Π.20-03-2020), ιδιοκτήτες ακινήτων οι οποίοι έλαβαν μειωμένο μίσθωμα, άνεργοι και μακροχρόνια άνεργοι στους οποίους παρασχέθηκε οικονομική ενίσχυση, εργαζόμενοι στους οποίους παρασχέθηκε οικονομική ενίσχυση ή είχαν μείωση του μέσου μικτού μηνιαίου μισθού Μαρτίου-Απριλίου σε σχέση με τον αντίστοιχο Ιανουαρίου-Φεβρουαρίου κ.α. (βλ. αρ. 71 Ν.4714/2020).\nΤο Κέντρο Ενημέρωσης & Υποστήριξης Δανειοληπτών (Κ.Ε.Υ.Δ.) Βόλου αποτελεί περιφερειακή υπηρεσία της Ειδικής Γραμματείας Διαχείρισης Ιδιωτικού Χρέους του Υπουργείου Οικονομικών. Πρόκειται για δημόσια υπηρεσία η οποία ενημερώνει δωρεάν δανειολήπτες, μικρομεσαίες επιχειρήσεις και συνεργάτες τους (λογιστές, δικηγόρους, μηχανικούς, οικονομολόγους κ.α.). Αν και τα Κ.Ε.Υ.Δ. δεν υποβάλλουν αιτήσεις, δεν προβαίνουν σε ρυθμίσεις – κουρέματα, ωστόσο, ενημερώνουν για το υφιστάμενο νομικό πλαίσιο και τις λύσεις που παρέχει, συμβουλεύουν και απαντούν σε απορίες ώστε οι ενδιαφερόμενοι να λάβουν τις κατάλληλες αποφάσεις.\nΟι ενδιαφερόμενοι πρέπει να τηλεφωνήσουν στο 213.212.57.30 για να προγραμματίσουν ραντεβού. Στη συνέχεια ένας υπάλληλος του Κ.Ε.Υ.Δ. Βόλου θα τους καλέσει τηλεφωνικά για να τους ενημερώσει (προσωρινά, λόγω των μέτρων που έχουν ληφθεί για την προστασία από τον κορωνοϊό, τα ραντεβού εξυπηρετούνται τηλεφωνικά).\nΓια περισσότερες πληροφορίες οι ενδιαφερόμενοι μπορούν να επισκέπτονται στην ιστοσελίδα της Ειδικής Γραμματείας Διαχείρισης Ιδιωτικού Χρέους www.keyd.gov.gr καθώς και την ιστοσελίδα www.keyd.gov.gr/covid19-gefyra/


ΓΩΝΙΑΚΟΣ ΗΛΕΚΤΡΙΚΟΣ ΑΛΟΙΦΑΔΟΡΟΣ DEWALT – TopReviews.gr\n“Αυτός ο αλοιφαδόρος της DeWALT είναι ο ιδανικός συνδυασμός ποιότητας και αξίας σε προσιτή τιμή.”\nΑν αναζητάτε την ιδανική ισορροπία μεταξύ τιμής και ποιότητας, το DeWALT DWP849 τα έχει όλα. Είτε είστε αρχάριος είτε επαγγελματίας, αυτό το premium buffer θα σας βοηθήσει να επιτύχετε εξαιρετικά αποτελέσματα σε χρόνο μηδέν. Το μοτέρ των 12 αμπέρ διαθέτει ρυθμίσεις 2 ταχυτήτων και ομαλή εκκίνηση. Μπορείτε είτε να κόψετε από τις 0 έως τις 3500 στροφές ανά λεπτό είτε να εφαρμόσετε κερί ή γυαλιστικό φινιρίσματος στις 0 έως 600 στροφές ανά λεπτό.\nΑυτό το χαρακτηριστικό καθιστά το buffer αρκετά ευέλικτο και μπορείτε επίσης να το χρησιμοποιήσετε για να γυαλίσετε ξύλο και μέταλλο. Χάρη στo συρμάτινο δίχτυ προστασίας της dewalt, δεν θα έχετε προβλήματα με την είσοδο σωματιδίων στο εσωτερικό του buffer. Με αυτόν τον τρόπο, θα μπορείτε να απολαμβάνετε τη χρήση του μηχανήματός σας για πολύ μεγαλύτερο χρονικό διάστημα χωρίς τεχνικά προβλήματα.\nΤο καλύτερο από όλα είναι ότι μπορείτε να επιλέξετε ανάμεσα σε τρεις επιλογές: με καλώδιο, χωρίς καλώδιο με μπαταρία 20V και χωρίς μπαταρία. Φυσικά, όλα εξαρτώνται από τις προσωπικές σας ανάγκες και προτιμήσεις. Όποια κι αν είναι η επιλογή σας, αυτό το γυαλιστικό αυτοκινήτου θα προσφέρει απίστευτες επιδόσεις.\nΠρόκειται για μια εύχρηστη και συμπαγή μηχανή στίλβωσης και λείανσης απο την DEWALT . Η απόδοση της είναι υψηλή και είναι ιδανική για στίλβωση βαμμένων επιφανειών καθώς και για το ακόνισμα ξύλων, πλαστικών και μέταλλων.\nΕλαστικό προστατευτικό κάλυμμα κιβωτίου γραναζιών προσφέρει άνεση και προστασία.\nΗλεκτρονικά ρεοστατικός διακόπτης επιτρέπει στο χρήστη να ελέγχει τη ταχύτητα περιστροφής πιέζοντας ανάλογα το διακόπτη..\nΔιακόπτης ασφαλείας τύπου ρελέ θα αποτρέψει τη τυχαία εκκίνηση του εργαλείου εάν ο διακόπτης έχει ξεχαστεί στη θέση ενεργοποίησης ή σε περίπτωση διακοπής & επαναφοράς του ηλεκτρικού ρεύματος.\nΕΡΓΑΛΕΙΑ Περιστροφικός Αλοιφαδόρος